Шура (альманах)

«Шурá» — татар телендә Казанда 2013 елдан нәшер ителүче дини . Татарстан мөселманнары Диния нәзарәте һәм нәзарәтнең «Хузур» нәшрият йорты тарафыннан кварталга бер мәртәбә чыгарыла. Альманах республика имамнары өчен дини эшләрне алып баруда кулланма булып тора.

 Тарих 

1908-1917 елларда Ырынбурда танылган татар меценатлары Мөхәммәдшакир (1857-1912) һәм Мөхәммәдзакир (1859-1921, Дәрдмәнд) Рәмиевлар Россия империясе татар-мөселманнары өчен иҗтимагый-агарту һәм әдәби-публицистик басмаТатарский энциклопедический словарь. Казань: Институт татарской энциклопедии АН РТ, 1999. ISBN 0-9530650-3-0 булган «Шура» (شورا , Шуро) журналы нәшер итәләр (мөхәррире — күренекле дин белгече, педагог, язучы һәм җәмәгать эшлеклесе Ризаэтдин Фәхретдин (1859-1936)). Басма ике атнага бер чыгарыла. «Шура» журналы, РСФСР Халык Комиссарлары Советының «Матбугат турында декрет»ы нигезендә, 1918 елның гыйнварында ябылган Электронный фонд Российской национальной библиотеки.

 Әлманах 
200px|thumb|right|«Шура» әлманахы, № 12.
2013 елда Татарстан мөселманнары Диния нәзарәте һәм нәзарәтнең «Хузур» нәшрият йорты, «Шуро» журналы традициясен дәвам итеп, «Шура» исемендә дини альманах нәшер итә башлый. Кварталга бер мәртәбә чыккан басманың 2013-2018 елларда 19 саны дөнья күрә. «Шура» әлманахы Татарстанның барлык мәчетләре һәм мәхәлләләрендә таратыла. Халык соравы буенча сатуга да чыгарыла Шураны «Хузур» нәшрияты кибетләреннән сатып алырга мөмкин. dumrt.ru, 04.04.2014.

ӘлманахтаӘлманах ( Әл-манаһ, almanah) — төрле авторларның, гадәттә, тематик яктан бериш беллетристик әсәрләре тупланган мәҗмуга. санннан-санга бер квартал эчендә укыла торган барлык җомга һәм гает хөтбә-вәгазьләре («Әбу Хәнифә нәсыйхәтләре», «Бәхетле гаилә – җирдә җәннәтнең чагылышы», «Сабырлык хикмәте», «Бөек Ватан сугышында вафат булган ата-бабаларыбыз хөкеме» һ. б. ш.), дини мәсьәләләргә аңлатмалар, көнүзәк сорауларга дини күзлектән чыгып җаваплар, тарихи һәм фәнни мәкаләләр, күренекле татар дин белгечләренең тормыш юлы, эшчәнлеге турында очерклар, матур әдәбият әсәрләреннән өзекләр, иске татар имлясында  язылган текстлар, республика шәһәрләре һәм авылларындагы намаз вакытлары һ. б. файдалы мәгълүмат бирелә. Татарстанның барлык мәхәлләләрендә бердәй җомга вәгазьләре укуны кертү РФнең башка диния нәзарәтләрендә дә кызыксыну уяту сәбәпле, басманы башка өлкәләрдә тарату мәсьәләсе карала.

Әлманахның баш мөхәррире — мөфти Камил хәзрәт Сәмигуллин.

2013 елның 17 июлендә ПИ № ТУ 16 – 01077 санлы «Гаммәви матбугат чарасын теркәү таныклыгы» алган.

 Сылтамалар 
   ТР мөселманнарының Диния нәзарате сайты
 Мөфти мөхәррирлегендә дини әлманах чыга башлады. dumrt.ru, 23.10.2014

 Искәрмәләр 

Төркем:Татарстан матбугаты
Төркем:Дини журналлар
Төркем:Татарча әлманахлар